2023 жылдың 26 сәуірінде студенттер мен жас ғалымдардың «Бизнес және құқық» Жоғары мектебі «Есеп, аудит және қаржы» кафедрасының ұйымдастыруымен «Нарықтық экономика тәуелсіз Қазақстанның» тақырыбында дөңгелек үстел өтті. Дөңгелек үстелге «Бизнес және құқық» Жоғары мектебінің профессор-оқытушылар құрамы, арнайы шақырылған экономист мамандар, 1 курс студенттері қатысты. Сонымен қатар елімізге белгілі экономист, сарапшы, UIB бизнес мектебінің директоры Мақсат Халық «Қазақстан экономикасының ұлттық моделі қалай болуы керек» тақырыбымен қазіргі және болашақтағы ел экономикасының жағдайымен ой бөлісті. Биік белестерді бағындыруға тек біліммен, еңбекпен ғана жететінін меңзей келе барлық студенттерді білікіті де білімді маман иесі болуға шақырды. Студенттер сұрақтар қойып, дөңгелек үстелде маңызды мәселелер талқыланып, пікір алмасу арқылы тақырып ашыла түсті. Мақсат Халық студенттердің рухын көтеріп күй тартып, ән де салды. Разы болған студенттеріміз қонаққа сый ретінде домбырамен ән салуды сұрады. Осындай кездесулер студенттердің парасатты ойлауын қалыптастыру мен жобаларды іске асыруда өзінің жүйелі көрінісін табады деген ойдамыз.









